могат да се считат за надеждни. И на последно място, дружеството е закупувало директно части от своите свързани дружества в Шри Ланка и Камбоджа и от едно несвързано дружество в Шри Ланка, но по време на посещението за проверка можа да докаже произхода единствено на гуми, закупени от Шри Ланка, и на никакви други части. Освен това по устав предметът на дейност на тези три дружества е ограничен до производството на велосипеди и не включва велосипедни части, поради което беше направено заключението, че частите са от Китай. Като се има предвид горното, суровината с произход от Китай (велосипедни части) е съставлявала повече от 60 % от общата стойност на частите в крайния продукт. Освен това беше установено, че добавената стойност на въведените по време на комплектуването части е под 25 % от производствените разходи на дружеството.
 (100)
 След оповестяването дружеството изрази несъгласието си с оценката на Комисията, че формулярът А/сертификатите за произход, представени за велосипедните части, закупени от Шри Ланка, не могат да се считат за достатъчни доказателства за произхода на велосипедните части. Дружеството застъпи тезата, че разходните декларации са изготвени от сертифицирани счетоводители и че вносителите следва да могат да разчитат на формуляра A/сертификатите за произход, издадени от Министерството на търговията на Шри Ланка. Дружеството потвърди, че разходните декларации не почиват на действителни производствени разходи за части, а са само прогнози за бъдещи разходи, чиято валидност е около една година. Освен това дружеството изказа твърдението, че член 13, параграф 2, буква б) от основния регламент не е правило за произход и поради това не може да бъде приложен с цел оценка на произхода на велосипедните части, закупувани от Шри Ланка.
 (101)
 Както е обяснено в съображение 98, формулярите А/сертификатите за произход не бяха счетени за достатъчно доказателство за произхода на велосипедните части, закупени от Шри Ланка, тъй като не са издадени въз основа на действителни производствени разходи, а въз основа на прогноза за производствените разходи за бъдещ период, която не съдържа гаранции, че велосипедните части са произведени в съответствие с прогнозираните разходи. Освен това следва да се посочи ясно, че Комисията не оспорва като цяло методологията за издаване на формуляри A/сертификати за произход в Шри Ланка, въпрос, който е извън обхвата на настоящото разследване, а само прави оценка дали условията, определени в член 13, параграф 2 от основния регламент са изпълнени в настоящия случай. При тези обстоятелства и като отбелязва, че член 13, параграф 2, буква б) от основния регламент действително не е сам по себе си правило за произход, Комисията основателно е счела, че тези части са били произведени с повече от 60 % суровини от Китай, а добавената стойност е била по-малка от 25 % от разходите за производство, и поради това е могла да направи заключението, че самите части произхождат от Китай. Поради това всички горни твърдения се отхвърлят.
 (102)
 Въз основа на това беше счетено, че дружеството е извършвало комплектуване. Оттук за Пакистан беше установено наличието на комплектуване, което е част от заобикалянето на действащите мерки по смисъла на член 13, параграф 2 от основния